TheGoodMuse Explains: Beware of Ducks! — Raegan Payne
← UPDATE! Volunteer Journal #72 – The NOH8 Pic is HereBiomass Energy Set Back → Kameel – Die gestoei met ‘n kombers – Kameel se gebabbel
Kameel – Die gestoei met ‘n kombers
On Junie 6, 2019 By KameelIn Die Lewe
Ken is lomp. Hy is nie jou motorhuiswerkende man wat fyn skroefies in sy plek kan draai sonder “effort” (sien jy wat ek bedoel Hester) nie. Ken se lont is ook kort. Ek is dronk. Wanneer ek vooroor buk en regop kom draai die wêreld om my. Maar ek het geduld… dis nou totdat ek so disgeorienteērd raak dat ek niks meer kan kop nie. Glad nie ‘n goeie kombinasie om saam-saam ‘n elektriese kombers oor ‘n bed met ‘n dik swaar matras te sit nie. Nou sal julle verstaan hoekom ek gebid het voordat die taak aangepak is.
Eers is daar ‘n bo en ‘n onderkant aan die kombers. Dan is daar ‘n verkeerde en regte kant. Ook is daar ‘n laaaaaaaang lyn wat deur lussies gedruk moet word. ‘n Onbegonne taak as jy nie ‘n haakspeld of “paper clip” het nie. Gelukkig het ons ‘n hele pakkie van dié gehad. Dan is daar aan beide kante die elektriese koorde met hulle skakelaars waarin die lyn die hele tyd vaskoek.
Die operasie elektriese kombers het so iets verloop. “Is jy reg?” “Ja.” “Trek die kombers tot in die middel…. hierdie lussie (en daar word met vinger gewys) is die middel.” “Die kombers is agterstevoor.” Daar word nie geluister nie want hy is besig om lyn te ontknoop. “Hierdie is jou werk, druk die lyn deur die lussie.” Onbegonne taak. “Wag ek gaan haal ‘n teelepel.” “Nie ‘n teelepel nie…..’n ‘n” (ag wat noem jy tog die ding.) Ek gaan krap in die singermasjienlaai vir ding sonder naam. “Wat soek jy?” vra hy met teelepel in hand. “‘n Paperclip!!!” “Ek gaan haal gou een.” Die eerste lussie verloop goed. “Nou goed trek lyn oor bed onder matras in….dieper, dieper dis te vlak.” Lyn aan my kant is nou by koord en raak daarin verstrengel. “Nou goed ek lig die matras op en jy oorkruis die lyne.” Dit verg omtrent koördinasie. Ek is dan die kant van bed, dan daardie kant. “Die lyn aan die kant is te kort,” sê hy en laat matras sak. “Trek, trek!!” Ek het nie krag daarvoor nie en hy kom my kant toe. “Jy het dan nie lyn deur lussie hier aan die bokant nie…. en die kombers is agterstevoor?” Met my gespook om lyn te ontkoek van elektriese draad het ek vergeet om die lyn deur ‘n lussie te druk. “Nou moet ons die hele ding van vooraf begin.” “Waar is die paperclip?” “Dit moet aan jou kant wees, en waar is die teelepel.” Kombers word opgelig om te soek vir verlore artikels. Hulle het verdwyn. “Daar is ‘n pak paperclips in die kas.” Ek gaan haal dit maar by nou voel dit asof ek op wolke loop en geen verdere instruksies wil insink nie. Papnat gesweet en soos in ‘n droom worstel ons verder met die kombers. Uiteindelik maak ons die finale knoop. “Is hierdie gesukkel ooit die sous werd,” wonder ek. Dit was net totdat ek gisteraand in ‘n heerlike warm bed inklim.
Kameel – Amelia se begeerte
Kameel – Feëtjieland
31 gedagtes oor “Kameel – Die gestoei met ‘n kombers”
Jy is braaf. Ek kan nie eens dat Rots saam bed opmaak nie – maak my stapelgek. Hy is ook bitter sleg met boute en moere en herstel van elektriese goete – ek wyk as daar sulke goed herstel word. Dis man kan hom vererg vir goed wat nie kan terugpraat nie. 😉
Junie 6, 2019 om 12:08 nm	 Antwoord
Presies Vuurvliegie. Ek het werklik eers gaan bid. Dit was ‘n gestoei….maar daar was genadelik geen uitbarsting nie.
Junie 6, 2019 om 12:12 nm	 Antwoord
Junie 6, 2019 om 12:17 nm
Dit lyk my ons het vandag ‘n vreeslike gestoei aan met die manne 🤣😁 Sommige dinge doen ek net beter op my eie.
Junie 6, 2019 om 12:49 nm	 Antwoord
Ek het laas die kombers op my eie afgehaal….en kry toe raas want ek het die lyn verkeerd opgerol en dit gaan koek. 🙄
Junie 6, 2019 om 1:04 nm	 Antwoord
Ag tog. Wil jy my paplepel leen?
Junie 6, 2019 om 2:32 nm
Hy sal weer vir my vra of ek nie lus is om vir my ma te gaan kuier nie 🤔
Junie 6, 2019 om 3:20 nm
Junie 6, 2019 om 4:21 nm
Hierdie slaapkamer-stories van sommige van ons kan nogal ń grappies-boek volmaak. Jy is sekerlik uitgeput na gister, Kameel, en vanoggend uitgerus.🥰
Junie 6, 2019 om 1:03 nm	 Antwoord
Het gisteraand ‘n slaappil (wat ek nie sommer doen nie) gedrink, en soos ‘n baba tot vanoggend geslaap. As almal hulle stories vertel kan ons die boek uitgee 😂😂😂
Junie 6, 2019 om 1:06 nm	 Antwoord
Die mees gevreesde woord in my huishouding is die volgende: Ek gaan gou Builders toe, ek wil dit regmaak.” Ek verys in my spore, want no 1 is die Oom glad nie handig nie, No 2 is dit altyd die “bakkiebouers” wat die huis met die goedkoopste/verkeerdste produkte gebou het se skuld dat dit wat hy uit of afhaal, nie weer so in pas nie, No 3 kos dit altyd drie keer meer as hy alles klaar “gemodify” het om te pas soos hy dink dit moet wees en No 4, hy kan niks, maar niks alleen doen nie. Ek moet ALTYD hand gee. Dis in daardie tye wat ek leer hoeveel genade in plaas van krag die Liewe Vader my gee……
Junie 6, 2019 om 1:28 nm	 Antwoord
Tot in dit verstaan ons Towerinne mekaar. Sorry Woordnoot maar ek moet lag en dankbaar wees daar is ander wat verstaan.
Junie 6, 2019 om 1:32 nm	 Antwoord
So staan ons saam…
Junie 6, 2019 om 1:59 nm
Menz-self het al hoeveel keer as appy bedank, maar as menz weer sien dan staan menz met ‘n spanner of iets in die gand om aan te gee… 🙄
Junie 6, 2019 om 6:40 nm	 Antwoord
Dan verstaan Menz goed!!!
Junie 6, 2019 om 7:03 nm
Daai bedank werk flippin glad nie😂
Junie 6, 2019 om 7:20 nm
Hoe lekker lag ek nou! Bly jy het darem lekker snoesig geslaap!
Junie 6, 2019 om 5:37 nm	 Antwoord
‘n Hele winter se snoesig slaap maak darem op vir ‘n halfuur indien nie meer nie, se frustasie 🙄
Junie 6, 2019 om 5:46 nm	 Antwoord
Behoorlik uitgeput val hulle toe in die bed en slaap.
Junie 6, 2019 om 5:47 nm	 Antwoord
Kan jy nou meer dat ‘n elektriese kombers jou soveel drama kan gee. Ek was rêgtig doodmoeg… en het op bed onder waaier gaan lê om af te koel. 😊 The joys of life!!!
Junie 6, 2019 om 5:49 nm	 Antwoord
Ek is seker dit was steeds die moeite werd. Ek haat dit om in n koue bed in te klim. Snoesig slaap!!
Junie 6, 2019 om 7:17 nm	 Antwoord
Op die einde definitief!!! Wonder net met al die slim mense in die wêreld dat daar nie ‘n makliker manier is nie.
Junie 6, 2019 om 8:06 nm	 Antwoord
Haha, die prentjie het nou baie duidelik voor my verskyn. Nou moet jy weet hoe dit gaan as jy op jou eie is! Ek dink nie eers daaraan om soiets alleen aan te pak nie. Bly liewers sonder. Baie bly jy kan op die ou end warm en snoesig slaap. Ek kry nie gou koud nie so dis n blessing vir my hier in die koute!
Junie 7, 2019 om 10:32 vm	 Antwoord
Hoor nou by Perdebytjie daar is oortrek laken elektriese komberse. Hierdie een sal eers die gees moet gaf want hy is nog nie oud nie. Scrapy ek is twee uiterstes. Wanneer dit warm is kook ek en wanneer dit koud is vries ek. My man loop nog hier met net kortmou hemp aan dan sit ek in my wintersjapon oor my klere (trui en al) aangetrek, en nog toegedraai in ‘n duvet ook. Herfs is my gunsteling tyd.
Junie 7, 2019 om 2:14 nm	 Antwoord
Glo jou goed dat herfs en lente die beste tyd vir jou is. Dis maar n storie. Ek het bv n enkelbed warmkombers aan my kant van bed gehad omdat my man ook altyd te warm gekry het. Dit was nog in Secunda en dit het nogal erg koud geword.
Junie 8, 2019 om 12:39 vm
Ooooo ken Kriel se koue. Swartryp…. amper alles doodgeryp in een nag…en grasperk bruin. Dan gaan doen ons inkopies in Witbank, en die tuine lyk soos Eden. Die somers was heerlik…. toe kom bly ons in Pretoria en ek vergaan van hitte hier. Niks is perfek op hierdie ou aarde. Hier sit my man ook nie sy kant van elektriese kombers aan nie.
Junie 8, 2019 om 9:11 vm
Ja wat, so verskil mens ook maar. Dis darem maar n anderse koue daardie gewees. Ek is toe weer terug Potties toe waar die winters baie gematig is en bloedig warm in die somer was. Dit was nie altyd so nie.
Junie 8, 2019 om 10:40 vm
As jou kombers die gees gaf, gaan koop die model wat soos ‘n paslaken oor die matras trek…woerts-warts kan jy dit alleen opsit sonder sweet en toutjies.
Ek het nou heerlik gelag, veral omdat jy onder ‘n waaier moes afkoel…wat ‘n teenstelling…hitte, koue!
Junie 7, 2019 om 1:22 nm	 Antwoord
Dankie Perdebytjie….dit klink iets om na uit te sien!!! Ja kan jy glo ek was so nat en warm geswoeg ek moes afkoel onder ‘n waaier. Ook gedink dis ironies 😁😁😁
Junie 7, 2019 om 1:57 nm	 Antwoord
Terugklingel: Spesiaal vir Kameel – toortsie.com
Terugklingel: Kameel – Feëtjieland – Kameel se gebabbel
Gesels met my ... Kanselleer die reaksie
Kameel – Rebusfontein se gaste deel 2
Kameel – Probleem met Rebusfontein se gaste
Argiewe Kies Maand Junie 2019 Mei 2019 April 2019 Maart 2019 Februarie 2019 Januarie 2019 Desember 2018 November 2018 Oktober 2018 September 2018 Augustus 2018 Julie 2018 Junie 2018
HesterLeyNel oor Kameel – Feëtjieland
scrapydo2.wordpress.… oor Kameel – Feëtjieland
Kameel oor Kameel – Feëtjieland